અમદાવાદ શહેર અને ગ્રામ્યની ૨૧ વિધાનસભા સીટ માટેનાં તમામ ૭૦૦થી વધુ મતદાન મથકો પર સુરક્ષા વ્યવસ્થાના ભાગરૂપે પોલીસ વાહનની વ્યવસ્થા કરાઈ છે તેના અનુસંધાને અચાનક ઊભી થયેલી આપત્તિ સમયે પોલીસ વાન સમયસર સુરક્ષા આપી શકે તે માટે જીપીએસ પોલીસનાં ૧૦૦૦થી વધુ વાહનોમાં લગાવવામાં આવશે. મતદાન મથક ઉપરાંત મતદાન શરૂ થયા પહેલાં અને પૂરા થયા પછી ઈવીએમ અને વીવીપેટ સુરક્ષિત સ્થળે પહોંચાડવા અને લાવવા માટે પણ પોલીસનાં વાહનો સુરક્ષા વ્યવસ્થાના ભાગરૂપે જોડાશે ત્યારે સલામતીના ભાગરૂપે પોલીસ વાહનો પર જીપીએસ લાગશે.